# Jonathan Frakes

Jonathan Scott Frakes (Bellefonte, Pennsilvània, 19 d'agost de 1952) és un actor i director estatunidenc. El seu paper més recordat és com el comandant William T. Riker en la sèrie de televisió Star Trek: La Nova Generació. Frakes va dirigir i també va actuar a Star Trek: First Contact i a Star Trek: Insurrection. També és autor d'un llibre anomenat The Abductors: Conspiracy.

## Biografia

Nascut el 19 d'agost de 1952 en el petit poble de Bellefonte, Pennsilvània. De petit, Johnatan tenia una fascinació amb l'actuació, per la qual cosa els seus estudis en la universitat estatal quedaven una mica relegats per assistir a les produccions teatrals. El seu pare, crític professional i fan del cinema, el va animar perquè se centrés en els estudis teatrals, per la qual cosa es va traslladar de Harvard a Nova York, on va començar a actuar professionalment, amb poca fortuna la majoria de les vegades, arribant a l'extrem en 1975 d'acceptar una feina de visitar nens en hospitals i inaugurant supermercats disfressat de Capità Amèrica.

### Primeres feines

El seu primer treball important el va tenir en una obra de Broadway, Shenandoah, i poc després va realitzar el seu primer treball per a televisió, la sèrie Els Doctors. Un cop acabat aquest treball, el seu agent el va convèncer de traslladar-se a Los Angeles, on va realitzar el seu primer treball hollywoodià a L'Illa de la Fantasia, i després aparicions esporàdiques en les sèries La dimensió desconeguda, Falcon Crest, i els seus aclamats treballs en les tres minisèries North and South (en el paper de Stanley Hazard), Paper Dolls i Bare Essence, treball on va conèixer la seva esposa, Genie Francis, actriu reconeguda en el seu treball en la famosa sèrie General Hospital.

### Paper a Star Trek: La nova generació

És ella qui el va convèncer de presentar-se al càsting de Star Trek: La nova generació, atès que era fan de la sèrie clàssica. Les audicions van durar sis setmanes, després de les quals Gene Roddenberry va decidir que la seva mirada maquiavèl·lica era el que calia per al paper de William T. Riker.
La nova generació li va donar l'oportunitat d'ampliar els seus horitzons cinematogràfics, i va fer de director de diversos episodis de La nova generació, Deep Space Nine i Voyager, que el van catapultar a la direcció de dues de les encarnacions cinematogràfiques de la saga: Star Trek: First Contact i Star Trek: Insurrection.
En l'actualitat, al costat de Lisa J. Olin, posseeix una productora, Goepp Circle Productions, amb les quals va dur a terme la sèrie de ciència-ficció Roswell durant 3 temporades, i la pel·lícula per a televisió d'UPN Dying to Live. Els seus últims treballs darrere de les càmeres han estat la pel·lícula de ciència-ficció Clockstoppers. Després de residir durant anys a Califòrnia, al desembre de 2005 s'estableix a Maine amb la seva dona i els seus dos fills, Jameson Ivor i Elizabeth Francis, i on imparteix classes de direcció en films i televisió en el Rockport College.
A partir de 2017 dirigeix la sèrie de Netflix, Star Trek: Discovery i, a partir de 2019 intervé en alguns capítols de la sèrie Star Trek: Picard.

## Filmografia

Pel·lícules :
| Any | Títol | Paper | Notes |
| 1994 | Camp Nowhere | Bob Spiegel | |
| 1994 | Star Trek Generations | Comandant William T. Riker | |
| 1996 | Star Trek: First Contact | Comandant William T. Riker | Nomenat per al Blockbuster Entertainment Award for Best Supporting Actor Nomenat per al Saturn Award for Best Director |
| 1998 | Star Trek: Insurrection | Comandant William T. Riker | |
| 2002 | Star Trek: Nemesis | Capità / comandant William T. Riker | |
| 2002 | Clockstoppers | Bidell | sense acreditar |
| 2004 | Thunderbirds | Policia | sense acreditar |
| 2011 | The Captains | Ell mateix / Comandant William T. Riker | |
Televisió :
| Any | Títol | Paper | Notes |
| 1978 | Fantasy Island | Kirk Wendover | Episodi: "The War Games/Queen of the Boston Bruisers" |
| 1979 | The Waltons | Ashley Longworth Jr. | Episodi: "The Lost Sheep" and "The Legacy" |
| 1980 | Beulah Land | Adam Davis | |
| 1981 | The Dukes of Hazzard | Jamie Lee Hogg | Episodi: "Mrs. Daisy Hogg" (4a temporada) |
| 1981 | Harper Valley | Clutch Breath | Episodi: "Low Noon" |
| 1982 | Hill Street Blues | Drug dealer | Episodi: "Of Mouse and Man" |
| 1982 | Knight Power | Colonel Decker (voice) | Episode: "When You Comin' Back Range Rider" |
| 1982 | Voyagers! | Charles Lindbergh | Episodi: "An Arrow Pointing East" |
| 1983 | Bare Essence | Marcus Marshall | |
| 1984 | Highway to Heaven | Arthur Krock, Jr. | Episodi: "A Devine Madness" |
| 1984 | Five Mile Creek | Adam Scott | Episodi: "Gold Fever" |
| 1984 | The Fall Guy | Connors | Episodi: "Always Say Always" |
| 1985 | The New Twilight Zone | Single Guy | Episodi: "But Can She Type?" |
| 1985 | The White Shadow | Jugador de bàsquet | Episodi: "One of the Boys" |
| 1985 | North and South | Stanley Hazard | |
| 1986 | Matlock | D.A. Park | Episodi: "The Angel" |
| 1987-1994 | Star Trek: La nova generació | Comandant William T. Riker / Tinent Thomas Riker | |
| 1994 | Wings | Gavin Rutledge | Episodi: "All's Fare" |
| 1994 | Star Trek: Deep Space Nine | Tinent Thomas Riker | Episodi: "Defiant" |
| 1994-1996 | Gargoyles | David Xanatos, Coyote (veu) | |
| 1995 | Lois &amp; Clark: The New Adventures of Superman | Tim Lake | Episodi: "Don't Tug on Superman's Cape" |
| 1995 | Cybill | | Episodi: "Starting on the Wrong Foot" |
| 1995 | Eight Is Enough | Chapper | Episodi: "Separate Ways" |
| 1996 | Star Trek: Voyager | Comandant William T. Riker | Episodi: "Death Wish" |
| 1998-2002 | Beyond Belief: Fact or Fiction? | Ell mateix | |
| 1999 | Roswell | Ell mateix | |
| 2000 | 3rd Rock from the Sun | Larry McMichael | Episodi: "Gwen, Larry, Dick and Mary" |
| 2000 | Ghosts: Caught on Tape | Ell mateix | |
| 2002 | Futurama | Ell mateix (veu) | Episodi: Where No Fan Has Gone Before |
| 2005 | Star Trek: Enterprise | Comandant William T. Riker | Episodi: "These Are the Voyages..." |
| 2005 | Family Guy | Comandant William T. Riker (veu) | Episodi: Peter's Got Woods |
| 2009 | Family Guy | Ell mateix | Episodi: Not All Dogs Go to Heaven |
| 2009 | Leverage | | Episodi: The Snow Job |
| 2010 | Criminal Minds | Dr. Arthur Malcolm | Episodi: "The Uncanny Valley" |
| 2010 | NCIS: Los Angeles | Comandant Dr. Stanfill | Episodi: "Disorder" |
| 2011 | The Super Hero Squad Show | The Devil Dinosaur You Say! | Episodi: "High Evolutionary" |
| 2013 | Adventure Time | Adult Finn | Episodi: Puhoy |
| 2019 | Star Trek: Picard | Comandant William T. Riker | |

## Referències

* ↑ «James R. Frakes». The Morning Call [Allentown, Pennsylvania], 15-03-2002, p. B.10. «Còpia arxivada». Arxivat de l'original el 2018-09-09. [Consulta: 29 gener 2020].
* ↑ Sylvia Lawler «Making history: "North and South's" Jonathan Frakes is crafting his future– History yields a good part for Jonathan Frakes». The Morning Call [Allentown, PA], 05-05-1986, p. D.01. Arxivat 19 de juliol 2011 a Wayback Machine. «Còpia arxivada». Arxivat de l'original el 2011-07-19. [Consulta: 29 gener 2020].
* ↑ McFly, Marty. «Celeb R.E.: Jonathan Frakes from Star Trek and Genie Francis From General Hospital Move to Woodland Hills». San Fernando Valley Blogspot. Blogger, 15-08-2013. [Consulta: 29 setembre 2016].
* ↑ «Star Trek: Discovery scoop: Jonathan Frakes joins as director» (en anglès). ew.com, 27-06-2017. [Consulta: 10 gener 2018].